«The Washington Post »-ը, յղում անելով ԱՄՆ-ի պետդեպարտամենտի բարձրաստիճան ներկայացուցիչների յայտարարութիւններին, գրում է. «Դոնալդ Թրամփը, որ նախկինում պնդում էր ամերիկեան զօրքերը Սիրիայից արագ դուրս բերելու անհրաժեշտութիւնը, հիմա համաձայնել է նոր ռազմավարութեանը, որ նախատեսում է այդ երկրում ԱՄՆ-ի ռազմական անժամկէտ ներկայութեան պահպանումը»: Վաշինգտոնը «դէմ է սիրիական կառավարական զօրքերի յարձակմանը Իդլիբի վրայ», որովհետեւ համարւում է, որ Դամասկոսի վերահսկողութեան վերականգնումը նահանգում փաստացի կը դառնայ Սիրիայի ռազմական դիմակայութեան աւարտը: Պուտինը Թեհրանում յիշեցրեց, որ նահանգում բաւականաչափ քաղաքացիական անձինք կան, եւ դա պէտք է հաշւի առնել: Ռոհանին ակտիւօրէն չէր առարկում, որ ինչ-որ փոխզիջումային բանաձեւի գաղափարի մասին է յուշում: Արտաքուստ կողմերը դրական տրամադրւածութիւն դրսեւորեցին Սիրիայի իրավիճակի կարգաւորման հարցում` տարածքային ամբողջականութեան պահպանումով, ընդգծելով միջսիրիական երկխօսութեան կարեւորութիւնը ՄԱԿ-ի ԱԽ-ի 2254 բանաձեւի հիման վրայ` հետագայում Ժնեւում շարունակելու համար: